พระราชกฤษฎีกายุบรวมสภาตำบลบ้านโต้นกับเทศบาลตำบลบ้านโต้นและกำหนดเขตเทศบาลตำบลบ้านโต้นจังหวัดขอนแก่นพ.ศ. ๒๕๔๖ ภูมิพลอดุลยเดชป.ร.ให้ไว้ ณวันที่ ๑๖ สิงหาคม พ.ศ. ๒๕๔๖เป็นปีที่ ๕๘ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรยุบรวมสภาตำบลบ้านโต้นกับเทศบาลตำบลบ้านโต้นตามเจตนารมณ์ของประชาชนในเขตสภาตำบลบ้านโต้นและกำหนดเขตเทศบาลตำบลบ้านโต้นขึ้นใหม่อาศัยอำนาจตามความในมาตรา ๒๒๑ของรัฐธรรมนูญแห่งราชอาณาจักรไทย และมาตรา ๔๑ ตรี แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่๓) พ.ศ. ๒๕๔๒ ประกอบกับมาตรา ๑๒ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๓) พ.ศ. ๒๔๙๙ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกายุบรวมสภาตำบลบ้านโต้นกับเทศบาลตำบลบ้านโต้นและกำหนดเขตเทศบาลตำบลบ้านโต้น จังหวัดขอนแก่น พ.ศ. ๒๕๔๖มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้ยุบรวมสภาตำบลบ้านโต้นเข้าเป็นส่วนหนึ่งของเทศบาลตำบลบ้านโต้นซึ่งตั้งอยู่ในท้องที่อำเภอพระยืน จังหวัดขอนแก่นการใดที่สภาตำบลบ้านโต้นได้กระทำไปแล้วโดยชอบด้วยกฎหมายว่าด้วยการนั้นก่อนวันที่พระราชกฤษฎีกานี้ใช้บังคับ ให้ถือเป็นอันใช้ได้และผูกพันเทศบาลตำบลบ้านโต้นมาตรา ๔ เขตของเทศบาลตำบลบ้านโต้นซึ่งตั้งอยู่ในอำเภอพระยืน จังหวัดขอนแก่น ให้มีดังต่อไปนี้หลักเขตที่ ๑ ตั้งอยู่ตรงจุดที่แนวเส้นแบ่งเขตระหว่างตำบลขามป้อมกับตำบลบ้านโต้น และตำบลหนองแวง มาบรรจบกัน บริเวณพิกัด ทีดี ๕๓๗๐๒๙ด้านเหนือจากหลักเขตที่ ๑ เป็นเส้นเลียบตามแนวเส้นแบ่งเขตระหว่างตำบลบ้านโต้นกับตำบลหนองแวงไปทางทิศตะวันออกเฉียงเหนือระยะทางประมาณ ๔,๐๐๐ เมตร ถึงหลักเขตที่ ๒ ซึ่งตั้งอยู่ฟากตะวันออกของถนนไปบ้านหนองแวงบริเวณพิกัด ทีดี ๕๗๐๐๓๔จากหลักเขตที่ ๒ เป็นเส้นเลียบตามแนวเส้นแบ่งเขตระหว่างตำบลบ้านโต้นกับตำบลหนองแวงไปทางทิศตะวันออกเฉียงใต้ ถึงหลักเขตที่ ๓ ซึ่งตั้งอยู่บริเวณกึ่งกลางลำห้วยแข้เชื่อมระหว่างหนองบุปผากับกุดหมากเท้ง บริเวณพิกัด ทีดี ๖๐๖๐๒๓ ระยะทางประมาณ ๓,๘๐๐เมตรจากหลักเขตที่ ๓ เป็นเส้นเลียบตามแนวเส้นแบ่งเขตระหว่างตำบลบ้านโต้นกับตำบลหนองแวงไปทางทิศตะวันออกเฉียงเหนือ ถึงหลักเขตที่ ๔ ซึ่งตั้งอยู่บริเวณปากลำห้วยจานตรงกึ่งกลางแม่น้ำชี บริเวณพิกัด ทีดี ๖๒๔๐๒๙ ระยะทางประมาณ ๑,๙๐๐ เมตรด้านตะวันออกจากหลักเขตที่ ๔ เป็นเส้นเลียบตามแนวเส้นแบ่งเขตระหว่างอำเภอพระยืนกับกิ่งอำเภอบ้านแฮดอำเภอบ้านไผ่ ไปทางทิศตะวันตกเฉียงใต้ ถึงหลักเขตที่ ๕ บริเวณถนนไปบ้านโนนสมบูรณ์ตัดกับแม่น้ำชี บริเวณพิกัด ทีดี ๖๑๑๐๐๗ ระยะทางประมาณ ๔,๔๓๐ เมตรจากหลักเขตที่ ๕ เป็นเส้นเลียบตามแนวเส้นแบ่งเขตระหว่างอำเภอพระยืนกับกิ่งอำเภอบ้านแฮดอำเภอบ้านไผ่ ไปทางทิศตะวันตกเฉียงใต้ตามกึ่งกลางแม่น้ำชี ถึงหลักเขตที่ ๖ซึ่งตั้งอยู่กึ่งกลางแม่น้ำชี บริเวณพิกัด ทีดี ๕๙๔๙๖๘ ระยะทางประมาณ ๔,๗๗๐ เมตรด้านใต้จากหลักเขตที่ ๖เป็นเส้นเลียบตามแนวเส้นแบ่งเขตระหว่างอำเภอพระยืนกับกิ่งอำเภอบ้านแฮด อำเภอบ้านไผ่ไปทางทิศตะวันตกเฉียงเหนือตามกึ่งกลางแม่น้ำชี ถึงหลักเขตที่ ๗ซึ่งตั้งอยู่บริเวณกึ่งกลางแม่น้ำชี บริเวณท่าหมากทัน บริเวณพิกัด ทีดี ๕๗๘๙๗๔ระยะทางประมาณ ๒,๐๐๐ เมตรด้านตะวันตกจากหลักเขตที่๗ เป็นเส้นเลียบตามแนวเส้นแบ่งเขตระหว่างตำบลบ้านโต้นกับตำบลพระบุ ไปทางทิศเหนือตามกึ่งกลางถนนท่าหมากทันบ้านโต้น ถึงหลักเขตที่๘ ซึ่งตั้งอยู่บริเวณถนนสายท่าหมากทันบ้านโต้นตัดกับลำห้วยแข้ บริเวณพิกัด ทีดี๕๗๖๐๐๐ ระยะทางประมาณ ๒,๘๐๐ เมตรจากหลักเขตที่๘ เป็นเส้นเลียบตามแนวเส้นแบ่งเขตระหว่างตำบลบ้านโต้นกับตำบลพระบุ ไปทางทิศตะวันตกเฉียงเหนือตามกึ่งกลางลำห้วยแข้ ถึงหลักเขตที่๙ ซึ่งตั้งอยู่ตรงจุดที่แนวเส้นแบ่งเขตระหว่างตำบลบ้านโต้นกับตำบลพระบุและตำบลขามป้อม มาบรรจบกัน บริเวณพิกัด ทีดี ๕๓๖๐๒๐ ระยะทางประมาณ ๕,๐๐๐ เมตรจากหลักเขตที่๙ เป็นเส้นเลียบตามแนวเส้นแบ่งเขตระหว่างตำบลบ้านโต้นกับตำบลขามป้อม ไปทางทิศเหนือจนบรรจบกับหลักเขตที่ ๑ ระยะทางประมาณ๑,๐๐๐ เมตรดังปรากฏตามแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตตามสมควรมาตรา ๕ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพันตำรวจโท ทักษิณ ชินวัตรนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกายุบรวมสภาตำบลบ้านโต้นกับเทศบาลตำบลบ้านโต้น และกำหนดเขตเทศบาลตำบลบ้านโต้น จังหวัดขอนแก่น พ.ศ. ๒๕๔๖(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากประชาชนในสภาตำบลบ้านโต้นมีเจตนารมณ์ที่จะรวมกับเทศบาลตำบลบ้านโต้นที่มีเขตติดต่อกันภายในเขตอำเภอเดียวกัน ทั้งนี้ ตามผลการสำรวจเจตนารมณ์ของประชาชนในสภาตำบลบ้านโต้นและโดยที่มาตรา ๔๑ ตรี แห่งพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่๓) พ.ศ. ๒๕๔๒ บัญญัติให้กระทำได้โดยตราเป็นพระราชกฤษฎีกาและให้กำหนดเขตใหม่ของหน่วยการบริหารราชการส่วนท้องถิ่นไว้ในพระราชกฤษฎีกาด้วยประกอบกับมาตรา ๑๒ แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล(ฉบับที่ ๓) พ.ศ. ๒๔๙๙ บัญญัติให้การเปลี่ยนแปลงเขตเทศบาลให้กระทำโดยพระราชกฤษฎีกา จึงจำเป็นต้องตราพระราชกฤษฎีกานี้ปิติวรรณ/จัดทำ๒๑ เมษายน ๒๕๖๓อรญา/ตรวจ๕ สิงหาคม ๒๕๖๓[๑] ราชกิจจานุเบกษาเล่ม ๑๒๐/ตอนที่ ๘๐ ก/หน้า ๖/๒๖ สิงหาคม ๒๕๔๖